Symas
Symas (rus. Сым) – upė Rusijoje, Krasnojarsko krašte; Jenisiejaus kairysis intakas. Prasideda ir teka į rytus per pelkėtą Vakarų Sibiro lygumą. Įteka į Jenisiejų ties Kryvliako gyvenviete. Intakai: Kukočia, Pulvanondra, Purčė, Engelčesas, Jačendra, Oksymas, Nerungda, Listviažnaja, Pietų Lunčesas, Kolčiumas (dešinieji), Untugla, Topka, Irapčima, Močia, Momoktus, Dogyldas, Čafamas, Kildenčesas, Kenelčesas (kairieji). Upė sudaro daugybę senvagių ir meandrų. Užšąla spalį ar lapkričio pradžioje, atitirpsta gegužę. Laivuojama 218 km nuo žiočių ruože. Prie Symo upės įsikūrusios gyvenvietės yra Symas ir Maiskojė.